MOLLY'S GAME is benoem vir Beste Draaiboek (Aaron Sorkin) en Beste Aktrise in 'n Drama (Jessica Chastain), terwyl I, TONYA weer nominasies vir Beste Ondersteunende Aktrise in 'n Speelfilm (Allison Janney), Beste Aktrise in 'n Musiekblyspel of Komedie (Margot Robbie) en Beste Fliek (Musiekblyspel of Komedie) ingepalm het.
Albei rolprente spog ook reeds met 'n lang lys benoemings en toekennings van ander Rolprentfeeste, regoor die wêreld, soos:
MOLLY'S GAME is 'n aangrypende, spanningsdrama oor die lewe van Olimpiese skiër en ondergrondse dobbelkoningin, Molly Bloom(Jessica Chastain), wat vir 'n dekade lank eksklusiewe, hoë risiko, ondergrondse poker-kompetisies gehou het, voordat sy een aand deur 17 FBI-agente, met outomatiese gewere, gearresteer is. Hierdie aksiebelaaide rolprent wys hoe sy probeer om haar spelers, wat Hollywood-bekendes, sporsterre en besigheidsmagnate insluit, te beskerm gedurende die hofsaak wat volg en hoe dinge warm word wanneer sy besef dat die Russiese mafia ook betrokke is. Haar enigste bron van ondersteuning, is haar prokureur, Charlie Jaffrey (Idris Elba), wat gou besef dat daar baie meer agter die storie is as wat die skinderkoerante vertel. Bekroonde draaiboekskrywer, Aaron Sorkin, maak sy debuut as regisseur met hierdie rolprent is bekend vir sy werk op lokettreffers, soos The Social Network, Steve Jobs, Moneyball, The American President en A Few Good Men. Hy het ook die draaiboek self geskep.
I, TONYA is 'n donker komedie-drama, uit die pen van Steven Rogers (Hope Floats, Stepmom), wat die ware verhaal vertel van die voormalige ysskaatskampioen, Tonya Harding (Margot Robbie), was sterk op pad om een van die wêreld se grootste sportlegendes te word. Haar sukses is egter oorskadu deur een van die mees sensasionele skandale van alle tye. Hierdie treffende film, deur Australiaanse regisseur Graig Gillespie, beloof om kykers diep te raak, nie net omdat die toneelspel en regie puik is nie, maar ook omdat dit op 'n manier die onskuld bewys van 'n vrou wat deur die wêreld veroordeel en deur haar geliefdes - soos haar ma, LaVona Golden (Allison Janney) en eksman, Jeff Gillooly (Sebastian Stan) - vertrap is.
Die flieks word albei deur Ster-Kinekor Entertainment versprei en sal op 12 Januarie 2018 (Molly's Game) en 16 Februarie 2018 (I, Tonya) in Suid-Afrika vrygestel word.